Հ Ի Մ Ն Ա Վ Ո Ր ՈՒ Մ

*«Հայաստանի Հանրապետության և Եվրասիական զարգացման բանկի միջև «Ոռոգման համակարգերի արդիականացում» ծրագրի ֆինանսավորման համար Կայունացման և զարգացման եվրասիական հիմնադրամի միջոցներից ներդրումային վարկի տրամադրման մասին» 2015 թվականի հոկտեմբերի 16-ի համաձայնագրին կից Լացուցիչ թիվ 2 համաձայնագրի ստորագրման նպատակահարմարության*

§Ոռոգման համակարգերի արդականացման ծրագրի¦ (այսուհետ՝ Ծրագիր) ֆինանսավորման համար 2015 թվականի հոկտեմբերի 16-ին Հայաստանի Հանրապետության և Եվրասիական զարգացման բանկի միջև կնքվել է Կայունացման և զարգացման Եվրասիական հիմնադրամի միջոցներից ներդրումային վարկ տրամադրելու վերաբերյալ համաձայնագիր (այսուհետ՝ Համաձայնագիր), համաձայն որի անբաժանելի մաս հանդիսացող N 5 հավելվածով նախատեսված է՝

1) Մեխանիկական ոռոգման փոխարինում ինքնահոսով (մաս 1)

2) Մայր և երկրորդ կարգի ջրանցքների վերականգնում (մաս 2)

3) Ջրօգտագործողների ընկերությունների (այսուհետ՝ ՋՕԸ) կողմից շահագործվող ներտնտեսային ոռոգման ցանցերի վերականգնում (մաս 3)

4) Ծրագրի կառավարում (կետ 4.1) : ՋՕԸ-ների ինստիտուցիոնալ կարողությունների զարգացում և ՋՕԸ-ների ֆեդերացիաների ստեղծման պիլոտային ծրագիր (4.2)։ (մաս 4)

Ներկայումս Ծրագրի 1, 2, 3-րդ մասերով նախատեսված միջոցառումներից հիմնական մասը հաջողությամբ իրականացվել են, մի մասը գտնվում է իրականացման փուլում, իսկ մի մասն էլ ավարտման փուլում է։

Միաժամանակ Ծրագրի 4․2-ը դեռևս չի մեկնարկել։ Այս մասում նախատեսված են միջոցառումներ, որոնք միտված են ՋՕԸ-ների ինստիտուցիոնալ կարողությունների զարգացմանը, մասնավորապես՝ տեխնիկական վերազինմանը, անձնակազմի ուսուցմանը, հանրային իրազեկվածության բարձրացմանը և այլն։

Ջրային կոմիտեն՝ որպես ջրային ոլորտի քաղաքականության և զարգացման ռազմավարության մշակման և իրականացման ապահովման պատասխանատու մարմին, ձեռնարկել է Ոռոգման ոլորտի զարգացման հայեցակարգի (այսուհետ՝ Հայեցակարգ) մշակման գործընթաց, որից հետո այն պետք է հաստատվի ՀՀ կառավարության կողմից։ Հայեցակարգը ներկայումս գտնվում է մշակման փուլում, ուստի հաշվի առնելով այն հանգամանքը, որ հայեցակարգով առաջարկվող բարեփոխումների ինստիտուցոնալ ուղղությունները, լուծումները և նախատեսվող միջոցառումները կարող են տարբերվել Համաձայնագրով ամրագրված միջոցառումներից և արդիական չհամարվել՝ անհրաժեշտություն է առաջացել կատարել Համաձայնագրի N 2 փոփոխությունը՝ ավելի ընդհանրական ձևակերպումներով այն վերախմբագրելով։

Վերոնշյալ փոփոխությունների անհրաժեշտության հարցը քննարկվել է ս.թ. հունիսի 7-10-ը Եվրասիական զարգացման բանկի Կայունացման և զարգացման Եվրասիական ֆոնդի (այսուհետ՝ Դոնոր) պատվիրակության մոնիտորինգային այցի շրջանակներում, և ձեռք է բերվել պայմանավորվածություն նախաձեռնել Համաձայնագրի N 2 փոփոխությունը։

Ըստ Ջրային կոմիտեի և Դոնորի միջև ձեռք բերված պայմանավորվածության՝ ՀՀ կառավարության կողմից Հայեցակարգի հաստատումը թույլ կտա ակտիվացնել Համաձայնագրի N 5 հավելվածի 4․2-ի կետի ֆինանսավորումը։ Հանդիպման ժամանակ կողմերը արձանագրել են նաև, որ Հայեցակարգի մշակման և հաստատման, ինչպես նաև Համաձայնագրի N 2 փոփոխության ստորագրման գործընթացները պետք է ավարտին հասցվեն մինչև սույն տարվա վերջ, որպեսզի հնարավոր լինի Ծրագրի 4․1 կետի իրականացման միջոցով կյանքի կոչել ոռոգման ոլորտի բարեփոխումները։

Ելնելով վերոգրյալից և հաշվի առնելով ոռոգման ոլորտի ինստիտուցիոնալ բարեփոխումների անհրաժեշտությունը և այդ բարեփոխումների իրականացման համար Համաձայնագրի N 5 հավելվածի 4․2 կետի ֆինանսավորման ակտիվացման անհրաժեշտությունը՝ Լացուցիչ թիվ 2 համաձայնագրի ստորագրումը համարում ենք նպատակահարմար։